รัฐบาลไทย-ข่าวทำเนียบรัฐบาล-รัฐมนตรีช่วยว่าการกระทรวงมหาดไทยเป็นประธานเปิดงานวันครบรอบ 116 ปีกรมที่ดิน เน้นย้ำให้กรมที่ดินเร่งพัฒนางานทุกมิติตอบสนองการพัฒนาประเทศสู่ความมั่นคง มั่งคั่ง และยั่งยืน
วันศุกร์ที่ 17 กุมภาพันธ์ 2560
รัฐมนตรีช่วยว่าการกระทรวงมหาดไทยเป็นประธานเปิดงานวันครบรอบ 116 ปีกรมที่ดิน เน้นย้ําให้กรมที่ดินเร่งพัฒนางานทุกมิติตอบสนองการพัฒนาประเทศสู่ความมั่นคง มั่งคั่ง และยั่งยืน
รมช.มหาดไทย เป็นประธานเปิดงานวันครบรอบ 116 ปีกรมที่ดิน เน้นย้ําให้กรมที่ดินเร่งพัฒนางานทุกมิติตอบสนองการพัฒนาประเทศสู่ความมั่นคง มั่งคั่ง และยั่งยืน
วันนี้ (17ก.พ.60) เวลา09.30น ณ ลานเอนกประสงค์ชั้น2ศูนย์ราชการเฉลิมพระเกียรติ80พรรษาฯ อาคารรัฐประศาสนภักดี ถนนแจ้งวัฒนะนายสุธี มากบุญ รัฐมนตรีช่วยว่าการกระทรวงมหาดไทยเป็นประธานเปิดงานวันครบรอบ116ปีกรมที่ดิน “ชม ช้อป ชิม”และร่วมชมนิทรรศการความก้าวหน้าทางเทคโนโลยี และผลการดําเนินงานสําคัญของกรมที่ดินที่ผ่านมาที่ได้ตอบสนองต่อนโยบายของรัฐบาลและกระทรวงมหาดไทย โดยมีนายประทีป กีรติเรขา อธิบดีกรมที่ดินกล่าวรายงานวัตถุประสงค์ของการจัดงาน จากนั้นรัฐมนตรีช่วยว่าการกระทรวงมหาดไทย ได้เป็นประธานมอบโล่รางวัลให้แก่สํานักงานที่ดินที่ได้รับคัดเลือกให้เป็นสํานักทะเบียนบริหารจัดการดีเด่น8สํานักงาน ได้แก่ประเภทสํานักงานที่ดินจังหวัดได้แก่ สํานักงานที่ดินจังหวัดชัยนาท ปัตตานี และลําพูนประเภทสํานักงานที่ดินจังหวัดสาขาได้แก่ สํานักงานที่ดินจังหวัดนนทบุรี สาขาบางบัวทอง สํานักงานที่ดินจังหวัดพิจิตร สาขาตะพานหิน สํานักงานที่ดินจังหวัดสระแก้ว สาขาอรัญประเทศ ประเภทสํานักงานที่ดินอําเภอได้แก่ อําเภอยะรัง ปัตตานี และอําเภอศรีสมเด็จ จังหวัดร้อยเอ็ด และมอบเกียรติบัตรให้แก่ข้าราชการ ลูกจ้าง พนักงานราชการของกรมที่ดินที่ได้รับคัดเลือกให้เป็นผู้มีคุณธรรมและจริยธรรมดีเด่นประจําปี2559จํานวน71คน ซึ่งเป็นรางวัลที่จัดขึ้นเพื่อส่งเสริมให้หน่วยงานกรมที่ดินมีการพัฒนาปรับปรุงการให้บริการที่รวดเร็ว โปร่งใส สะดวก ถูกต้อง ปราศจากการทุจริตคอรัปชั่น
โอกาสนี้รัฐมนตรีช่วยว่าการกระทรวงมหาดไทยกล่าวว่า จากการปฏิบัติภารกิจและผลการปฏิบัติงานของกรมที่ดินกว่า1ศตวรรษที่ผ่านมาได้สะท้อนให้เห็นว่ากรมที่ดินถือเป็นหน่วยงานที่มีการบริหารจัดการภาครัฐแนวใหม่ สามารถดําเนินงานตอบสนองต่อนโยบายของรัฐบาลและกระทรวงมหาดไทยอย่างเป็นรูปธรรม และมีการพัฒนาองค์กรให้มีความเจริญก้าวหน้าในทุกๆ ด้านทั้งด้านเทคโนโลยี การบริการที่มีคุณภาพรองรับความเจริญของประเทศ และเป็นหน่วยงานหลักที่มีความสําคัญอย่างยิ่งในการบําบัดทุกข์บํารุงสุขให้แก่พี่น้องประชาชนมายาวนานกว่า116ปี โดยเฉพาะอย่างยิ่งด้านการให้บริการเกี่ยวกับที่ดิน การคุ้มครองสิทธิด้านที่ดินให้แก่ประชาชน ในโอกาสครบรอบ116ปีกรมที่ดินจึงขอให้กรมที่ดินได้มุ่งมั่นพัฒนางานบริการในทุกมิติอย่างต่อเนื่องและขอให้ข้าราชการกรมที่ดินได้ปฏิบัติหน้าที่ด้วยความเข้มแข็ง เสียสละ และได้นําความรู้ทางวิชาการเทคโนโลยีสารสนเทศมาประยุกต์ใช้ในการปฏิบัติงานเพื่อนําไปสู่ความมั่นคง มั่งคั่ง และยั่งยืน ตามวิสัยทัศน์ของประเทศไทยต่อไป
ทั้งนี้ สําหรับการดําเนินงานในปี2560กรมที่ดินได้กําหนดโครงการของขวัญปีใหม่ให้แก่ประชาชน โดยจัดโครงการเร่งรัดการรังวัดที่ดินเพื่อเพิ่มศักยภาพของเศรษฐกิจของประเทศเริ่มดําเนินโครงการตั้งแต่1พฤศจิกายน2559กําหนดแล้วเสร็จในเดือนสิงหาคม2560ประมาณ1.4แสนกว่าราย รวมถึงการปรับรูปแบบของศูนย์ดํารงธรรมกรมที่ดินเป็นศูนย์กลางในการรับเรื่องร้องเรียนร้องทุกข์แก้ไขปัญหาความเดือดร้อนของประชาชนให้เป็นไปอย่างรวดเร็วและมีประสิทธิภาพ.
ครั้งที่27/2560
กลุ่มงานเผยแพร่การประชาสัมพันธ์
กองสารนิเทศสํานักงานปลัดกระทรวงมหาดไทย
MOINews
Publication Sub-Division
Information Division
Office of the Permanent Secretary forInterior,
Ministry of Interior, THAILAND
Tel/Fax +662-222-1871